TEAMG คว้างานที่ปรึกษาโครงการก่อสร้างรถไฟทางคู่ช่วงภาคตะวันออก “รฟท.”
TEAMG คว้างานที่ปรึกษาโครงการก่อสร้างรถไฟทางคู่ "รฟท." ช่วง ชุมทางศรีราชา-ระยอง และ ช่วง มาบตาพุด-ระยอง-จันทบุรี-ตราด-คลองใหญ่
6 ก.พ. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ลงนามเป็นผู้รับจ้างสัญญาที่ปรึกษาเพื่อศึกษาความเหมาะสมของโครงการก่อสร้างรถไฟทางคู่ ช่วง ชุมทางศรีราชา-ระยอง และ ช่วง มาบตาพุด-ระยอง-จันทบุรี-ตราด-คลองใหญ่ โดยมีผู้จ้างเป็น การรถไฟแห่งประเทศไทย โดยมีขอบเขตงานเพื่อมุ่งเน้นการศึกษาวิเคราะห์ ปริมาณความต้องการด้านการขนส่ง, ผลกระทบสิ่งแวดล้อมเบื้องต้น และ ผลประโยชน์ที่คาดว่าจะได้รับทั้งทางด้านเศรษฐกิจและการเงิน
ทั้งนี้ โครงการดังกล่าวถือเป็นโครงการพัฒนาโครงสร้างพื้นฐานและระบบคมนาคมในแผนยุทธศาสตร์ชาติ 20 ปี โดยมีจุดมุ่งหมายเพื่อกระตุ้นการเติบโตที่ยั่งยืนทางเศรษฐกิจ และพัฒนาประเทศไทยสู่ความมั่งคั่ง มั่นคง ยั่งยืน ตามวิสัยทัศน์ของประเทศ